PRIN จับมือ “Bitkub” เปิดรับคริปโทฯ 5 สกุล ซื้อบ้าน-คอนโด
PRIN จับมือ “Bitkub” เปิดรับคริปโทฯ 5 สกุล ซื้อบ้าน-คอนโด ทางเลือกใหม่ให้ผู้บริโภค ขยายฐานลูกค้า พร้อมกางแผนไตรมาส 1/65-2/65 เปิด 3 โครงการใหม่
PRIN จับมือ “Bitkub” เปิดรับคริปโทฯ 5 สกุล ซื้อบ้าน-คอนโด ทางเลือกใหม่ให้ผู้บริโภค พร้อมกางแผนไตรมาส 1/65-2/65 เปิด 3 โครงการใหม่
2 ก.พ. 2565

นายปริญญา โกวิทจินดาชัย กรรมการและผู้บริหาร บริษัท ปริญสิริ จำกัด (มหาชน) หรือ PRIN ร่วมกับ Bitkub บริษัทชั้นนำด้านสินทรัพย์ดิจิทัลและผู้ให้บริการเทคโนโลยีบล็อกเชน ก้าวเข้าสู่โลกดิจิทัล เพิ่มทางเลือกใหม่ให้ผู้บริโภคสามารถเป็นเจ้าของอสังหาริมทรัพย์ เปิดรับคริปโทเคอร์เรนซี แลกเปลี่ยนบ้านทาวน์โฮม คอนโด ด้วยสินทรัพย์ดิจิทัลสำหรับลูกค้าที่สนใจ รองรับเหรียญ 5 สกุล BNB, BTC, ETH, USDT รวมถึง DOGE ผ่านแพลตฟอร์มของ Bitkub เพื่อขยายฐานลูกค้า กลุ่มนักลงทุน กลุ่มเทคโนโลยี และกลุ่มคนรุ่นใหม่
ทั้งนี้ผลิตภัณฑ์ของ PRIN มี 2 ประเภท ประกอบด้วย 1. การพัฒนาอสังหาริมทรัพย์ประเภทหมู่บ้านจัดสรรเพื่อจำหน่าย เป็นการพัฒนาโครงการในลักษณะแนวราบ ภายใต้แบรนด์ ปริญญ์ (PRINN), ซีรีน (Zerene), อิคอนเนเจอร์ (Iconature), ฟอร์เร่ (Foret), ซิตี้เซนส์ (CItysense) และซิกเนเจอร์ (Sixnature) และ 2. การพัฒนาอสังหาริมทรัพย์ประเภทอาคารชุดพักอาศัยเพื่อจำหน่าย เป็นการพัฒนาโครงการในลักษณะแนวสูง ภายใต้แบรนด์ เซล (Zelle)
โดยในปี 2565 บริษัทได้มีการพัฒนาโครงการใหม่ คาดการ์ณเปิดในไตรมาส 1 และไตรมาส 2 ได้แก่ โครงการ ซิตี้เซนส์ พลัส พระราม2 – ท่าข้าม, ซิตี้เซนส์ ราชพฤกษ์ – 345 และซิตี้เซนส์ วงแหวนลำลูกกา – คลอง 5 ทาวน์โฮมบนทำเลศักยภาพ ที่มาพร้อมธรรมชาติ ผสมผสานการใช้ชีวิตในเมืองได้อย่างลงตัว
 